मेरी कम्पनी का मकसद ऐसे घर बनाना है, जो आम लोगों की पहुंच में हो. यानी वाजिब दाम पर चोखा माल. इसके लिए हम नोएडा, नोएडा एक्सटेंशन, गुड़गांव, सोहना रोड जैसे कई ऑप्शन पर विचार कर रहे हैं. मैंने खुद तीन-चार जगहों पर जाकर जमीन देखी है. इसमें कैलकुलेशन ये है कि अगर आप बहुत पॉश इलाके में जाएंगे या घनी बसी आबादी में कहीं जमीन खरीदकर फ्लैट लेना चाहेंगे तो जमीन महंगी मिलेगी और इसी के अनुसार फ्लैट का दाम बढ़ जाएगा. सो मेरी कोशिश है कि किसी ऐसी जगह पर जमीन तलाशी जाए, जहां बसावट भी हो, इलाका खुला-खुला भी हो और अभी डिवेलपमेंट मोड में हो ताकि जमीन सस्ती मिल जाए. उससे फ्लैट सस्ते पड़ेंगे और जब तक फ्लैट का पजेशन मिलेगा (एक साल के अंदर, independent builder floors के मामले में और दो-तीन साल, टावर वाले फ्लैट के मामले में), तब तक आपके मकान की कीमत भी बढ़ जाए और आपकी जेब पर भी ज्यादा असर ना पड़े. साथ ही उस जगह की दिल्ली व एनसीआर के इलाकों से अच्छी कनेक्टिविटी हो.